ვებ პორტალი, 110503003, 03.05.2011
სარეგისტრაციო კოდი
470230000.22.035.016069

საქართველოს შრომის, ჯანმრთელობისა და
სოციალური დაცვის მინისტრის
ბრძანება №01-20/ნ
2011 წლის 2 მაისი ქ. თბილისი

,,ჯანმრთელობის დაცვის იმ სახელმწიფო პროგრამების/მათი ღონისძიებების/მოცულობების განსაზღვრის შესახებ,  რომელთა განხორციელებაც, სახელმწიფოს მიერ 2010 წელს ნაკისრი ვალდებულებების შესასრულებლად, უწყვეტად გაგრძელდება საქართველოს შრომის, ჯანმრთელობისა და სოციალური დაცვის სამინისტროს სისტემაში განსახორციელებელი 2011 წლის შესაბამისი სახელმწიფო პროგრამების დამტკიცებამდე ან/და „სახელმწიფო შესყიდვების შესახებ” საქართველოს კანონის მოთხოვნათა შესრულებამდე ან ვაუჩერის პირობების შესაბამისად, შესაბამისი მიმწოდებლების გამოვლენამდე” საქართველოს შრომის, ჯანმრთელობისა და სოციალური დაცვის მინისტრის 2010 წლის 31 დეკემბრის №442/ნ ბრძანებაში ცვლილებებისა და დამატების შეტანის თაობაზე

 „ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად, ვბრძანებ:
მუხლი 1. ,,ჯანმრთელობის დაცვის იმ სახელმწიფო პროგრამების/მათი ღონისძიებების/მოცულობების განსაზღვრის შესახებ, რომელთა განხორციელებაც, სახელმწიფოს მიერ 2010 წელს ნაკისრი ვალდებულებების შესასრულებლად, უწყვეტად გაგრძელდება საქართველოს შრომის, ჯანმრთელობისა და სოციალური დაცვის სამინისტროს სისტემაში განსახორციელებელი 2011 წლის შესაბამისი სახელმწიფო პროგრამების დამტკიცებამდე ან/და „სახელმწიფო შესყიდვების შესახებ” საქართველოს კანონის მოთხოვნათა შესრულებამდე ან ვაუჩერის პირობების შესაბამისად, შესაბამისი მიმწოდებლების გამოვლენამდე” საქართველოს შრომის, ჯანმრთელობისა და სოციალური დაცვის მინისტრის 2010 წლის 31 დეკემბრის №442/ნ ბრძანებაში (სსმ III, 31.12.2010, №172, მუხ. 2558)  ბრძანებაში შეტანილ იქნეს შემდეგი ცვლილებები და დამატება:
1. ბრძანების მე-3 პუნქტის ,,ა” ქვეპუნქტის „ა.ა“ ქვეპუნქტი ჩამოყალიბდეს შემდეგი რედაქციით: 
„ა.ა) დასადები/გასაფორმებელი ხელშეკრულებებით გათვალისწინებული თანხის ყოველთვიური მოცულობა განისაზღვროს 2011 წელს განსახორციელებელი პროგრამებისათვის დამტკიცებული ასიგნებების არა უმეტეს 1/12-ისა, გარდა ამ პუნქტის ,,ა” ქვეპუნქტის ,,ა.ბ‘‘, ,,ა.ე”, ,,ა.ვ’’ და ,,ა.ზ“ ქვეპუნქტებით გათვალისწინებული გამონაკლისისა.“.
2. ბრძანების მე-3 პუნქტის ,,ა” ქვეპუნქტის ,,ა.ე” ქვეპუნქტი ჩამოყალიბდეს შემდეგი რედაქციით:
„ა.ე) 2011 წლის იანვარ-თებერვალ-მარტის თვეებში შენარჩუნებულ იქნეს „რეფერალური მომსახურების სახელმწიფო პროგრამის” რეფერალური დახმარების კომპონენტის  ფარგლებში გაფორმებულ/გაგრძელებულ ხელშეკრულებებზე 2010 წლის სახელმწიფო პროგრამების განხორციელების/დაფინანსების პრინციპები.”.
3. ბრძანების მე-3 პუნქტის ,,ა” ქვეპუნქტს დაემატოს „ა.ზ“ ქვეპუნქტი შემდეგი რედაქციით:
„ა.ზ) 2011 წლის თებერვლისა და მარტის თვეებში შენარჩუნებულ იქნეს „სამეანო მომსახურების” სახელმწიფო პროგრამის ,,ანტენატალური მეთვალყურეობის” და ,,მაღალი რისკის ორსულთა, მშობიარეთა და მელოგინეთა მკურნალობის” კომპონენტების ფარგლებში გაფორმებულ/გაგრძელებულ ხელშეკრულებებზე 2010 წლის სახელმწიფო პროგრამის განხორციელების/დაფინანსების პრინციპები.“.
მუხლი 2. ბრძანება ამოქმედდეს გამოქვეყნებისთანავე.

ა. ურუშაძე